CELEX: 32014R0568
Language: bg
Date: 2014-02-18 00:00:00
Title: Делегиран регламент (ЕС) № 568/2014 на Комисията от 18 февруари 2014 година за изменение на приложение V към Регламент (ЕС) № 305/2011 на Европейския парламент и на Съвета по отношение на оценката и проверката на постоянството на експлоатационните показатели на строителните продукти

27.5.2014   
            
            
               BG
            
            
               Официален вестник на Европейския съюз
            
            
               L 157/76
            
         ДЕЛЕГИРАН РЕГЛАМЕНТ (ЕС) № 568/2014 НА КОМИСИЯТА
   от 18 февруари 2014 година
   за изменение на приложение V към Регламент (ЕС) № 305/2011 на Европейския парламент и на Съвета по отношение на оценката и проверката на постоянството на експлоатационните показатели на строителните продукти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 60, буква д) от него,
   като има предвид, че:
   
               (1)
            
            
               По силата на член 28 от Регламент (ЕС) № 305/2011 оценката и проверката на постоянството на експлоатационните показатели на строителните продукти по отношение на съществените им характеристики трябва да се извършва в съответствие със системите, определени в приложение V към Регламент (ЕС) № 305/2011.
            
         
               (2)
            
            
               Приложение V следва да бъде адаптирано с цел да се отговори на технологичния напредък, да се предвиди специфичният случай на продукти, за които са издадени европейски технически оценки, както и да се подобрят яснотата, точността и последователността на описанията и термините, използвани в него, в съответствие с практическия опит, натрупан в хода на прилагането на приложение V.
            
         
               (3)
            
            
               Това адаптиране би улеснило работата на производителите и нотифицираните органи, упълномощени да изпълняват задачи като трети страни в процеса на оценка и проверка на постоянството на експлоатационните показатели на строителни продукти, би намалило административната тежест и би увеличило яснотата относно тълкуването на Регламент (ЕС) № 305/2011, като това ще окаже благоприятно въздействие върху конкурентоспособността в строителния сектор като цяло.
            
         
               (4)
            
            
               Регламент (ЕС) № 305/2011 предполага, че производителят е отговорен за определянето на типа продукт за всеки продукт, който иска да пусне на пазара. В същия контекст логиката в основата на Регламент (ЕС) № 305/2011 не изисква наличието на сертифициране на продукта, а нотифицираните органи са отговорни само за оценката на експлоатационните показатели на строителните продукти, чието постоянство след това трябва да се сертифицира. Това разпределение на компетенциите между производителя и нотифицираните органи следва да бъде отразено по-добре в приложение V, без да води до промяна в отговорностите на тези оператори.
            
         
               (5)
            
            
               Тъй като постоянното наблюдение на производствения контрол в предприятието от страна на нотифицираните органи в действителност не е възможно и на практика не се извършва, следва да се направи позоваване по-скоро на редовния характер на наблюдението.
            
         
               (6)
            
            
               За строителни продукти, които не са обхванати или не са напълно обхванати от хармонизирани стандарти, европейските технически оценки (ЕТО) могат да бъдат издавани от орган за техническа оценка. Съгласно член 2, параграф 13 от Регламент (ЕС) № 305/2011 такава ЕТО вече съдържа оценка на показателите на въпросния продукт по отношение на съществените му характеристики. Допълнителен последващ контрол на правилното изпълнение на този процес на оценяване няма да прибави никаква добавена стойност, а само ще създаде излишни разходи за производителите. Предприятия вече са отправили искания за ЕТО и се нуждаят от правна сигурност по отношение на задачите, които се изпълняват от трета страна в процеса на оценка и проверка на постоянството на експлоатационните показатели на тези строителни продукти.
            
         
               (7)
            
            
               С цел по-добре да се отрази настоящата практика наименованията на видовете нотифицирани органи и описанието на съответните им задачи следва да бъдат коригирани.
            
         
               (8)
            
            
               Необходимо е техническо адаптиране на понятието „поглъщане на шума“, посочено в раздел 3 от приложение V към Регламент (ЕС) № 305/2011, за да се постигне по-точно описание на съществените характеристики, които трябва да бъдат оценени, и повече съгласуваност с терминологията, използвана в съответните хармонизирани технически спецификации.
            
         
               (9)
            
            
               С цел да се осигури гладък преход за производителите, те следва да имат правото да продължат да използват сертификатите и другите документи, които са издадени от нотифицирани органи в съответствие с приложение V към Регламент (ЕС) № 305/2011, преди влизането в сила на настоящия регламент,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение V към Регламент (ЕС) № 305/2011 се заменя с текста на приложението към настоящия регламент.
   Член 2
   Сертификати и други документи, издадени от нотифицирани органи в съответствие с приложение V към Регламент (ЕС) № 305/2011 преди влизането в сила на настоящия регламент, се считат за съответстващи на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 февруари 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 88, 4.4.2011 г., стр. 5.
   
      ПРИЛОЖЕНИЕ
      
         
            „ПРИЛОЖЕНИЕ V
            ОЦЕНКА И ПРОВЕРКА НА ПОСТОЯНСТВОТО НА ЕКСПЛОАТАЦИОННИТЕ ПОКАЗАТЕЛИ
            1.   СИСТЕМИ ЗА ОЦЕНКА И ПРОВЕРКА НА ПОСТОЯНСТВОТО НА ЕКСПЛОАТАЦИОННИ ПОКАЗАТЕЛИ
            Производителите изготвят декларацията за експлоатационните показатели и определят типа продукт въз основа на оценките и проверките на постоянството на експлоатационните показатели, извършени със следните системи:
            1.1.   Система 1+
            
            
                        а)
                     
                     
                        производителят извършва:
                        
                                    i)
                                 
                                 
                                    производствен контрол в предприятието;
                                 
                              
                                    ii)
                                 
                                 
                                    по-нататъшно изпитване на проби, взети в производствената инсталация от производителя, съгласно предписания план за изпитване;
                                 
                              
                  
                        б)
                     
                     
                        нотифицираният орган за сертифициране на продукти взема решение за издаване, ограничаване, спиране на действието или отнемане на сертификата за постоянство на експлоатационните показатели на строителния продукт въз основа на резултата от следните оценки и проверки, извършени от този орган:
                        
                                    i)
                                 
                                 
                                    оценка на експлоатационните показатели на строителния продукт, извършена въз основа на изпитване (включително вземането на проба), изчисления, таблични стойности или описателна документация на продукта;
                                 
                              
                                    ii)
                                 
                                 
                                    първоначална инспекция на производствената инсталация и на производствения контрол в предприятието;
                                 
                              
                                    iii)
                                 
                                 
                                    непрекъснато наблюдение, оценка и преценка на производствения контрол в предприятието;
                                 
                              
                                    iv)
                                 
                                 
                                    одит — изпитване на проби, взети от нотифицирания орган за сертифициране на продукти в производствената инсталация или в съоръженията на производителя за съхранението на продукти.
                                 
                              
                  1.2.   Система 1
            
            
                        а)
                     
                     
                        производителят извършва:
                        
                                    i)
                                 
                                 
                                    производствен контрол в предприятието;
                                 
                              
                                    ii)
                                 
                                 
                                    по-нататъшно изпитване на проби, взети в производствената инсталация от производителя, съгласно предписания план за изпитване;
                                 
                              
                  
                        б)
                     
                     
                        нотифицираният орган за сертифициране на продукти взема решение за издаване, ограничаване, спиране на действието или отнемане на сертификата за постоянство на експлоатационните показатели на строителния продукт въз основа на резултата от следните оценки и проверки, извършени от този орган:
                        
                                    i)
                                 
                                 
                                    оценка на експлоатационните показатели на строителния продукт, извършена въз основа на изпитване (включително вземането на проба), изчисления, таблични стойности или описателна документация на продукта;
                                 
                              
                                    ii)
                                 
                                 
                                    първоначална инспекция на производствената инсталация и на производствения контрол в предприятието;
                                 
                              
                                    iii)
                                 
                                 
                                    непрекъснато наблюдение, оценка и преценка на производствения контрол в предприятието.
                                 
                              
                  1.3.   Система 2+
            
            
                        а)
                     
                     
                        производителят извършва:
                        
                                    i)
                                 
                                 
                                    оценка на експлоатационните показатели на строителния продукт въз основа на изпитване (включително вземането на проба), изчисления, таблични стойности или описателна документация на продукта;
                                 
                              
                                    ii)
                                 
                                 
                                    производствен контрол в предприятието;
                                 
                              
                                    iii)
                                 
                                 
                                    по-нататъшно изпитване на проби, взети в производственото предприятие от производителя, съгласно предписания план за изпитване;
                                 
                              
                  
                        б)
                     
                     
                        нотифицираният орган за сертифициране на производствения контрол в предприятието взема решение за издаване, ограничаване, спиране на действието или отнемане на сертификат за съответствие на производствения контрол в предприятието въз основа на резултата от следните оценки и проверки, извършени от този орган:
                        
                                    i)
                                 
                                 
                                    първоначална инспекция на производствената инсталация и на производствения контрол в предприятието;
                                 
                              
                                    ii)
                                 
                                 
                                    непрекъснато наблюдение, оценка и преценка на производствения контрол в предприятието.
                                 
                              
                  1.4.   Система 3
            
            
                        а)
                     
                     
                        производителят извършва производствен контрол в предприятието;
                     
                  
                        б)
                     
                     
                        нотифицираната лаборатория оценява експлоатационните показатели въз основа на изпитване (основано на проби, взети от производителя), изчисления, таблични стойности или описателна документация на строителния продукт.
                     
                  1.5.   Система 4
            
            
                        а)
                     
                     
                        производителят извършва:
                        
                                    i)
                                 
                                 
                                    оценка на експлоатационните показатели на строителния продукт въз основа на изпитване, изчисления, таблични стойности или описателна документация на продукта;
                                 
                              
                                    ii)
                                 
                                 
                                    производствен контрол в предприятието;
                                 
                              
                  
                        б)
                     
                     
                        няма задачи, които да изискват намесата на нотифицирани органи.
                     
                  1.6.   Строителни продукти, за които е издадена европейска техническа оценка
            
            Нотифицираните органи, изпълняващи задачи съгласно системи 1+, 1 и 3, както и производителите, изпълняващи задачи съгласно системи 2+ и 4, считат европейската техническа оценка, издадена за въпросния строителен продукт, за оценка на експлоатационните показатели на този продукт. Поради това нотифицираните органи и производителите не изпълняват задачите, посочени съответно в точка 1.1, буква б), подточка i), точка 1.2, буква б), подточка i), точка 1.3, буква а), подточка i), точка 1.4, буква б) и точка 1.5, буква а), подточка i).
            2.   ОРГАНИ, УЧАСТВАЩИ В ОЦЕНКАТА И ПРОВЕРКАТА НА ПОСТОЯНСТВОТО НА ЕКСПЛОАТАЦИОННИТЕ ПОКАЗАТЕЛИ
            Като се отчита функцията на нотифицираните органи, участващи в оценката и проверката на постоянството на експлоатационните показатели на строителните продукти, трябва да се прави разлика между:
            
                        1)
                     
                     
                        орган за сертифициране на продукт: орган, нотифициран в съответствие с глава VII с цел извършването на сертифициране за постоянство на експлоатационните показатели;
                     
                  
                        2)
                     
                     
                        орган за сертифициране на производствения контрол в предприятието: орган, нотифициран в съответствие с глава VII с цел извършването на сертифициране за производствения контрол в предприятието;
                     
                  
                        3)
                     
                     
                        лаборатория: орган, нотифициран в съответствие с глава VII с цел измерване, изследване, изпитване, изчисляване или оценка по някакъв друг начин на експлоатационните показатели на строителните продукти.
                     
                  3.   ХОРИЗОНТАЛНИ НОТИФИКАЦИИ: СЛУЧАИ НА СЪЩЕСТВЕНИ ХАРАКТЕРИСТИКИ, ПРИ КОИТО НЕ СЕ ИЗИСКВА ПОЗОВАВАНЕ НА СЪОТВЕТНА ХАРМОНИЗИРАНА ТЕХНИЧЕСКА СПЕЦИФИКАЦИЯ
            
                        1.
                     
                     
                        Реакция на огън
                     
                  
                        2.
                     
                     
                        Пожароустойчивост
                     
                  
                        3.
                     
                     
                        Поведение при пожар отвън
                     
                  
                        4.
                     
                     
                        Акустични показатели
                     
                  
                        5.
                     
                     
                        Емисии на опасни вещества“